கேள்வி: அன்பிற்கினியாள் - கதை பற்றி நீங்கள் என்ன அறிந்துள்ளீர்கள்?
பதில்: அன்பு என்று அழைக்கப்படும் அன்பிற்கினியாள் சிவம் இளம் அறிவியல் செவிலியர் பட்டதாரி. அன்பு தன் தந்தை சிவசாமியின் கடன்களை அடைக்கும் நோக்கம் கொண்டுள்ளாள். அதற்காகக் கனடாவில் வேலைக்குச் செல்வதற்காக அனைத்துலக ஆங்கில மொழிக்கான தேர்வு முறை பயிற்சிபெற்று வருகிறாள். மேலும் அவள் ஒரு பேரங்காடியில் செயல்படும் வறுகோழி துரித உணவகமான தி சிக்கன் ஹப்பில் பகுதிநேரமாக வேலை செய்கிறாள். ஓர் இரவு, அன்புவின் காதலன் சார்லஸ் அவளை வீட்டிற்கு அழைத்துச் செல்லும்போது, குடிபோதையில் வாகனம் ஓட்டியதற்காகவும் தலைகவசம் அணியாததற்காகவும் காவலர்களால் மறிக்கப்படுகின்றனர். இருவரும் காவல் நிலையத்திற்கு அழைத்துச் செல்லப்படுகின்றனர். சிவம் காவல் நிலையத்திற்கு அழைக்கப்படுகிறார். அங்கு தன் மகளைப் பார்த்து வெறுப்படைகிறார். அதன்பின் அவள் உரையாட முயன்றபோதும் அவளுடன் பேசவில்லை. ஓர் இரவு, அன்பு தன்னைப் பணியிடத்தில் இருந்து வீட்டிற்கு அழைத்துச் செல்ல ஆளில்லாமல் இருக்கிறாள். அவள் சிவத்தை அழைக்க முயற்சிக்கிறாள். ஆனால் அவர் இன்னும் அவளிடம் கோபமாக இருக்கிறார். உணவக மேலாளர் பணியாளர்களைப் புதியதாக வந்த சில பெட்டிகளை உறைவிப்பான் அறையில் வைக்கும்படி சொல்கிறார். அவர்கள் அவசரமாகச் செல்லும் நோக்கத்தில் அன்புவை உள்ளே வைக்கச் சொல்லுகின்றனர். இரவு கடையை அடைக்கும் போது, மேலாளர் தெரியாமல் அன்புவைக் குளிர்விப்பான் அறையிலேயே வைத்து பூட்டிவிட்டுச் சென்றுவிடுகிறார். அங்கு வெப்பநிலை -18&nbsp;° செ. அன்புவின் இந்த இக்கட்டான நிலையை அறியாத சார்லசும், சிவமும் அவளைத் தேடுகின்றனர். அதே நேரம் உறைவிப்பான் அறையில் முரண்பாடான உடையவிழ்ப்பு அன்பு போராடுகிறாள். வணிக வளாகத்தின் முன்புறம் உள்ள பாதுகாவலர் காவலர்களிடம் அன்பு பேரங்காடியை விட்டு வெளியே செல்லவில்லை என்று கூறுகிறார். அவர்கள் உள்ளே புகுந்து அவளைத் தேட ஆரம்பிக்கின்றனர். இறுதியாக உறைவிப்பான் அறையில் அவள் உயிருடன் இருப்பதைக் காண்கின்றனர். அன்பு உயிர் பிழைத்து, மருத்துவமனையில் சேர்க்கப்படுகிறாள். சிவம் பாதுகாவலருக்கு நன்றி சொல்ல வரும்போது, அவள் வெளியில் செல்லவில்லை என்று எப்படித் தெரியும் என்று கேட்கும்போது. அன்பு தன்னை எப்போதும் பார்த்துப் புன்னகை செய்துவிட்டுதான் செல்வாள் என்று கூறுகிறார்.
கேள்வி: அன்பிற்கினியாள் - நடிப்பு பற்றி தகவல் சொல்.
பதில்: * அருண் பாண்டியன் -சிவம் * கீர்த்தி பாண்டியன் -அன்பிற்கினியாள் சிவம் (அன்பு) * திரியா - இளம் அன்பிற்கினியாள் சிவம் * பிரவீன் ராஜா - சார்லஸ் செபாஸ்டியன் * கோகுல் (இயக்குனர்) கைதி * பூபதி ராஜா - தி சிக்கன் ஹப்பின் மேலாளர் * ரவீந்திரா விஜய் -ரவீந்திரன் * ஜெயராஜ் கோழிக்கோடு -பேரங்காடியின் பாதுகாவலர் * ஆதிநாடு சசி - தலைமைக் காவலர்
கேள்வி: அன்பிற்கினியாள் - தயாரிப்பு குறித்து விரிவாக சொல்லுங்கள்.
பதில்: 2020 சனவரியில், அருண் பாண்டியன் தனது மகள் கீர்த்தி நடிப்பில் மலையாளம் படமான ''ஹெலன்'' (2019) படத்தை மறுஆக்கம் செய்வதாகத் தெரிவித்தார். இது கீர்த்தி நீண்ட நாட்களுக்குப் பிறகு நடித்த படமாகும். இது ''தும்பா (2019 திரைப்படம்)'' (2019) படத்திற்குப் பிறகு கீர்த்தி நடித்த இரண்டாவது படம் ஆகும். இதை கோகுல் (இயக்குனர்) இயக்கியுள்ளார். இப்படத்தை ஏ அன்ட் பி குழுமங்களின் கீழ் அருணின் மற்றொரு மகள் கவிதாவும் இணைந்து தயாரித்தார். இது இயக்குநராக கோகுலின் ஐந்தாவது படம். படத்தின் ஒளிப்பதிவு மகேஷ் முத்துசாமியால் செய்யப்பட, பிரதீப் இ ராகவ் படத்தொகுப்பை மேற்கொண்டார். படத்தின் முதன்மை ஒளிப்பதிவு 2020 பிப்ரவரியில் தொடங்கியது. படத்தின் படப்பிடிப்பு 2020 ஆகத்தில் முடிவடையும் தருவாயை எட்டியது. 2021 பெப்ரவரிக்குள் படப்பிடிப்பு முடிவடைந்தது, ''அன்பிற்கினியாள்'' என்ற தலைப்பு பெப்ரவரி 15 அன்று அறிவிக்கப்பட்டது.
கேள்வி: அன்பிற்கினியாள் - இசை பற்றி தகவல் சொல்.
பதில்: இப்படத்திற்கு ஜாவேத் ரியாஸ் இசையமைத்திருந்தார்.
கேள்வி: அன்பிற்கினியாள் - வெளியீடு பற்றி நீங்கள் என்ன அறிந்துள்ளீர்கள்?
பதில்: ''அன்பிற்கினியள்'' படமானது 2021 பெப்ரவரி 26 அன்று சென்னை ஊடகவியலாளர்களுக்குக் காட்டப்பட்டது. படம் 2021 மார்ச் 4 அன்று திரையரங்குகளில் வெளியிடப்பட்டது. இது 2021 ஏப்ரல் 3 அன்று அமேசான் பிரைம் வீடியோ வெளியானது.